Z A P I S N I K

**25.** sjednice Školskog odbora Gimnazije „Matija Mesić“ održane **27. siječnja 2020.** godines početkom u **10,30**  sati u zgradi Gimnazije.

Prisutni: Jasna Bošković, Danijela Zekušić, Ines Martinović, Sunčica Lovrić Mihić, Jasmina Beljan i Anita Holub

Ostali nazočni: ravnatelj Zlatko Markovinović i tajnica Gorana Lavrenčić

Predsjednica Školskog odbora Jasna Bošković je utvrdila da je na sjednici nazočan potreban broj članova za pravovaljano odlučivanje i za sjednicu je predložila sljedeći

DNEVNI RED

1. Usvajanje zapisnika 24. sjednice Školskog odbora

2. Davanje prethodne suglasnosti na prijedlog ravnatelja o odabiru kandidata za

 zasnivanje radnog odnosa po raspisanom natječaju

3. Donošenje prijedloga Odluke o izmjenama Statuta Gimnazije „Matija Mesić“

4. Razno

Predloženi dnevni red jednoglasno je prihvaćen.

**Ad 1.**

Na zapisnik 24. sjednice Školskog odbora nije bilo primjedbi i jednoglasno je prihvaćen.

**Ad 2.**

Škola je 9.1.2020. godine raspisala natječaj za radna mjesta:

**1. nastavnik engleskog jezika -** 1 izvršitelj/ica na određeno vrijeme do 31.8.2020. godine s nepunim radnim vremenom **8 sati** nastave tjedno

**2. nastavnik njemačkog jezika -** 1 izvršitelj/ica na određeno vrijeme do 31.8.2020. godine s nepunim radnim vremenom **9 sati** nastave tjedno

 **3.** **nastavnik geografije -** 1 izvršitelj/ica na određeno vrijeme do 31.8.2020. godine s nepunim radnim vremenom **4 sata** nastave tjedno

**4. nastavnik informatike -** 1 izvršitelj/ica na određeno vrijeme do 31.8.2020. godine s nepunim radnim vremenom **5 sati** nastave tjedno

Natječaj je objavljen na mrežnim stranicama i oglasnoj ploči Hrvatskog zavoda za zapošljavanje te mrežnim stranicama i oglasnoj ploči škole. Natječaj je trajao do 16. 1. 2020. godine.

Na natječaj za nastavnika engleskog jezika prijavio se 1 kandidat od kojih je 1 kandidat zadovoljavao uvjete natječaja. Sukladno Pravilniku o načinu i postupku zapošljavanja Gimnazije „Matija Mesić“ povjerenstvo u sastavu: Kornelija Šebalj, Sandra Blažević i Lucija Brnić obavilo je razgovor s kandidatom 22.1.2020. i ravnatelju dostavilo zapisnik o provedenom postupku i ukupnom broju bodova.

Temeljem toga, ravnatelj je za radno mjesto nastavnika engleskog jezika na određeno vrijeme do 31.8.2020. godine s nepunim radnim vremenom 8 sati nastave tjedno predložio Miu Staić, mag. mađarskog jezika i književnosti i mag. educ. engleskog jezika i književnosti.

Na natječaj za nastavnika njemačkog jezika na određeno vrijeme do 31.8.2020. godine s nepunim radnim vremenom 9 sati nastave tjedno prijavio se ukupno 1 kandidat, od kojih je 1 kandidat zadovoljavao uvjete natječaja.

Sukladno Pravilniku o načinu i postupku zapošljavanja Gimnazije „Matija Mesić“ povjerenstvo u sastavu: Tatjana Gajger, Sandra Blažević i Lucija Brnić obavilo je razgovor s kandidatom 22.1.2020. i ravnatelju dostavilo zapisnik o provedenom postupku i ukupnom broju bodova.

Temeljem toga, ravnatelj je za radno mjesto nastavnika njemačkog jezika na određeno vrijeme do 31.8.2020. godine s nepunim radnim vremenom 9 sati nastave tjedno predložio Tanju Mandić, mag. educ. njemačkog jezika i književnosti.

Na natječaj za nastavnika geografije prijavio se samo 1 kandidat, Ivan Brkić, prvostupnik povijesti i geografije koji ne zadovoljava uvjete natječaja.

Temeljem toga, ravnatelj nije za radno mjesto nastavnika geografije **-** 1 izvršitelj/ica na određeno vrijeme do 31.8.2020. godine s nepunim radnim vremenom 4 sata nastave tjedno predložio nikoga, ali zbog odvijanja redovne nastave za isto radno mjesto predlaže na 5 mjeseci Ivana Brkića, akademskog prvostupnika povijesti i geografije.

Na natječaj za nastavnika informatike prijavio se 1 kandidat od kojih je 1 kandidat zadovoljavao uvjete natječaja.

Sukladno Pravilniku o načinu i postupku zapošljavanja Gimnazije „Matija Mesić“ povjerenstvo u sastavu: Blaženka Morvaj, Sandra Blažević i Lucija Brnić obavilo je razgovor s kandidatom 23.1.2020. i ravnatelju dostavilo zapisnik o provedenom postupku i ukupnom broju bodova.

Temeljem toga, ravnatelj je za radno mjesto nastavnika informatike na određeno vrijeme do 31.8.2020. godine s nepunim radnim vremenom 5 sati nastave tjedno predložio Janju Zubović, magistru edukacije fizike i informatike.

Nakon obrazloženja članovi Školskog odbora jednoglasno su donijeli sljedeću

ODLUKU

Daje se suglasnost na ravnateljevu odluku o zasnivanju radnog odnosa s izabranim kandidatima Miom Stajić, Tanjom Mandić, Ivanom Brkićem i Janjom Zubović sukladno raspisanom natječaju.

Radni odnos navedenim kandidatima počinje 28. siječnja 2020. godine.

**Ad 3.**

Tajnica Gorana Lavrenčić upoznala je Školski odbor da su 1. siječnja 2020. godine stupili na snagu Zakon o izmjenama i dopunama Zakona o odgoju i obrazovanju u osnovnoj i srednjoj školi i Zakon o izmjenama i dopunama Zakona o ustanovama. Temeljem toga napravljene su izmjene Statuta Gimnazije i to:

1. U cijelom tekstu Zakona riječi: „ured državne uprave“ u određenom padežu zamjenjuju se riječima: „nadležno upravno tijelo županije“ u odgovarajućem padežu, te je isto trebalo izmijeniti i u Statutu.
2. Zbog izmjene Zakona o ustanovama mijenjan je članak 81. Statuta, a koji se odnosi na razrješenje ravnatelja.
3. U članku 149., gdje su pobrojani akti škole, dodani su Pravilnik o načinu i postupku zapošljavanja i Pravilnik o postupku unutarnjeg prijavljivanja nepravilnosti i imenovanju povjerljive osobe.

Na Prijedlog Odluke o izmjenama Statuta Gimnazije „Matija Mesić“, Slavonski Brod, nije bilo primjedbi pa je jednoglasno donesena sljedeća

ODLUKA

1. Donosi se Prijedlog Odluke o izmjenama Statuta Gimnazije „Matija Mesić“, Slavonski Brod.
2. Prijedlog Odluke o izmjenama Statuta Gimnazije „Matija Mesić“, Slavonski Brod dostavit će se osnivaču škole Brodsko - posavskoj županiji radi dobivanja prethodne suglasnosti.
3. Ova odluka stupa na snagu danom donošenja.

**Ad 4.**

Pod točkom razno nije bilo pitanja.

Sjednica završena u 11,30 sati.

Zapisnik napisala: Predsjednica Školskog odbora:

Jasna Bošković, prof. Jasna Bošković, prof.